Ontbytvlokkie-en-kaasskons | SARIE
Daar is mos min dinge so lekker soos die vooruitsig van oggendtee met várs gebak. Of die vreugde van namiddagtee saam met vriende en die wete dat jy hulle kan bederf met iets uit jou oond.
Probeer gerus hierdie maklike ontbytvlokkie-en-kaasskons-ring vir jou volgende teepartytjie. Dit vra min bestanddele en nóg minder werk – ons reken die resep is so lekker dat jy dit sommer kan geniet selfs al hou jy nie 'n teepartytjie nie!
Hierdie kaasskons bak jy in 'n koekpan en verf dan 'n geurige bottermengsel oor … heerlik!
• 17 ml bakpoeier
• knippie rooipeper (cayenne pepper)
• 120 g (130 ml) botter, in blokkies gesny
• 130 g cheddar-kaas, gerasper
• 130 g Kellogg's Corn Flakes
• 100 g (110 ml) botter, gesmelt
• hand vol grasuie, fyngekap
Verhit oond tot 200 °C. Spuit 'n 18 cm-losboom-ringpan goed met kleefwerende kossproei.
Sif meel, bakpoeier, sout en rooipeper saam. Voeg botterblokkies by en vryf met vingerpunte in die meel in tot die mengsel soos fyn broodkrummels lyk.
Voeg die kaas en Kellogg's Corn Flakes by. Meng eiers en melk en voeg dit by droë bestanddele. Meng met 'n slaplemmes tot 'n deeg vorm.
Sprinkel meel op werkvlak en rol deeg uit tot sowat 3 cm dik. Druk skons uit deeg met koekiedrukker (3 cm in deursnee) en pak in koekpan. Bak vir sowat 25 – 30 minute of tot goudbruin en gaar.
Meng al die bestanddele vir die bo-laag en skep oor die skons sodra dit uit die oond kom. Sit warm voor.
LEES NÓG Kosbederf vir jou en vriendinne
9 Augustus is 'n spesiale dag: Vrouedag. 61 jaar gelede het die stemme van 20 000 vroue opgeklink by die Uniegebou in Pretoria teen die paswette. Slegs vier vroue was die krag daaragter, en vandag vier ons dit. Vier vrou-wees, vier ma-wees, vier jouself en …